Dewa Mulu ya Dêrsimî de 15 serrî yo ke ocaxê kerra xoza talan keno. Dewijanê Mulu semedê pawitişê xozaya xo kampanyaya îmzayan daye destpêkerdene. Kampanyaya ke dêrsimîjî û cugehpawitoxî paştî danê ci çend şino vila bena û vengê dewijan dîyeno eşnawitene.
Kampanyaya îmzayan a  ke hetê  rojnamegere û nuştoxe Denîze Bîlgîn ra ameye destpêkerdene de yeno waştene ke wa ocaxê kerra yo ke hetê Mutehîd Erdal Guntaşî ra yeno rayraberdene wa bêro qefilnayene.
